CONVOCATORIA DUNHA BOLSA PARA UNHA PERSOA COA TITULACIÓN DE LICENCIATURA OU GRAO EN BIOLOXÍA CON DESTINO Á ESTACIÓN FITOPATOLÓXICA AREEIRO DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Bolsa de práctica laboral, 23/05/2016)

Con fundamento no artigo 35.2. b da Lei 7/1985, de 2 de abril, reguladora das bases do réxime local, e en conformidade coa proposta do xefe do Servizo da Estación Fitopatolóxica Areeiro, a Xunta de Goberno da Deputación de Pontevedra, na sesión do 20 de maio de 2016, acordou aprobar a convocatoria dunha bolsa para unha persoa coa titulación de licenciatura ou grao en Bioloxía, segundo as bases seguintes: Estas bases regulan o procedemento para a concesión dunha bolsa para unha persoa coa titulación de licenciatura ou grao en Bioloxía a, para a realización de tarefas diagnóstico, análise e asesoramento na sección de Fitopatoloxía da Estación Fitopatolóxica Areeiro, da Deputación de Pontevedra. Poderán beneficiarse destas bolsas as persoas físicas que, con plena capacidade de obrar e sen estaren inhabilitadas para a obtención de axudas e subvencións públicas, reúnan os seguintes requisitos: A dotación económica da bolsa será de 800 euros ao mes, cantidade que se imputará ás aplicacións orzamentarias 16/413.4123.481.01 e 16/413.4123.160.03 do Orzamento provincial. O pagamento da bolsa realizarase a partir da incorporación da persoa bolseira, por mensualidades completas ou por fraccións, proporcional ao tempo que dure a bolsa para os casos nos que a persoa beneficiaria inicie ou finalice a súa relación nunha data que non coincida co mes natural. Esta cantidade será incompatible con calquera outra remuneración ou axuda por parte das administracións públicas ou entidades privadas a partir do momento no que sexa concedida. As solicitudes de participación nesta convocatoria deberán presentarse da seguinte forma: 1. En primeiro lugar será necesario realizar unha preinscrición a través da páxina www.depo.es, do seguinte xeito: 2. A continuación deberase presentar, dentro do prazo establecido, o xustificante electrónico xerado durante o proceso de preinscrición debidamente asinado, no Rexistro xeral da Deputación en Pontevedra (avda. Montero Ríos, s/n, de luns a sábado), no da súa sede de Vigo (rúa Oporto, 3, de luns a venres) ou a través dos medios previstos no artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común (LRXAP/PAC) As solicitudes que se presenten a través da oficina de Correos deberán entregarse nun sobre aberto para seren seladas e datadas polo funcionariado correspondente antes de ser certificadas. O prazo de presentación de solicitudes será de 15 días naturais, contados a partir do seguinte ao da publicación desta convocatoria no Boletín Oficial da Provincia de Pontevedra (BOPPO). Coa solicitude (anexo I) cada persoa entregará a seguinte documentación: 1. Unha vez expirado o prazo de presentación de solicitudes a Deputación ditará unha Resolución na que declare aprobada a lista de admisión e exclusión, especificando no seu caso os motivos de exclusión, que será publicada na páxina web e no taboleiro de anuncios da institución provincial.2. As persoas aspirantes excluídas ou omitidas disporán dun prazo de cinco días hábiles, contados a partir do día seguinte ó da publicación da Resolución, para poder emendar, no seu caso, o defecto que motivase a súa exclusión. No suposto de se produciren reclamacións deberá ditarse unha nova Resolución estimándoas ou desestimándoas e aprobando a relación definitiva, que se publicará na web e no taboleiro de anuncios do organismo provincial. Para a selección das persoas bolseiras constituirase unha Comisión, que estará integrada polos seguintes membros: 1. O proceso de selección desenvolverase en dúas fases. A primeira, de concurso e valoración da documentación presentada polas persoas aspirantes admitidas. A segunda, de proba tipo test.2. Primeira fase: baremo de méritos. Os méritos acreditados polas persoas interesadas valoraranse segundo estes criterios: As persoas candidatas que accedan coa titulación de licenciatura en Bioloxía (título pre-Boloña) terán unha puntuación de 0,50 puntos de máster universitario por ser esta unha titulación que xa ten unha resolución oficial da súa correspondencia co nivel 3 MECES (Marco Español de Cualificación para a Educación Superior), da Dirección Xeral de Política Universitaria, de 10 de febreiro de 2016 e publicada no Boletín Oficial do Estado o 19 de febreiro do mesmo ano. As puntuacións outorgadas publicaranse na Resolución que aprobe a relación de admisión e exclusión e publicarase tanto no taboleiro de anuncios da institución provincial coma na súa páxina web, polo menos con tres días hábiles de antelación á data en que terá lugar a proba tipo test.3. Segunda fase: proba tipo test. De carácter obrigatorio e non eliminatorio. Consistirá en contestar por escrito un test de 20 preguntas con catro respostas alternativas propostas polo tribunal e correspondentes ás seguintes materias nun tempo máximo de 20 minutos: Esta proba valorarase de 0,00 a 2 puntos. A data e mais a hora na que deberá constituírse cada tribunal, ademais do día e a hora para a realización desta proba, determinaraas o deputado delegado de Persoal mediante resolución, xuntamente coa aprobación da lista definitiva de persoas admitidas e excluídas e a composición do tribunal, que se publicará mediante anuncio na páxina www.depo.es polo menos con 3 días hábiles de antelación. As persoas aspirantes convocaranse para esta proba nun único chamamento, quedando decaídas no seu dereito as que non comparezan a realizalo, agás nos casos debidamente xustificados, que resolverá o tribunal. Deberán presentarse para realizaren esta proba provistas do DNI ou doutro documento fidedigno acreditativo da súa personalidade a xuízo do tribunal. Na realización e corrección desta proba garantirase o anonimato, para o que o tribunal poderá empregar os medios que considere oportunos. Á puntuación obtida polas persoas aspirantes na proba tipo test sumaráselle a que corresponda á valoración de méritos, acadándose así a puntuación final. En caso de empate nas puntuacións das persoas aspirantes a orde de prelación determinarase pola maior puntuación acadada na nota media global do expediente académico.4. Despois de rematar a proba tipo test, e no prazo máximo de 10 días hábiles, a Comisión publicará no taboleiro de anuncios e na páxina web da institución provincial as puntuacións outorgadas e a proposta de adxudicación, na que se indicarán as candidaturas seleccionadas e os correspondentes persoas suplentes. O Servizo de Recursos Humanos e Formación, á vista da acta da Comisión seleccionadora, formularalle a proposta de adxudicación das bolsas convocadas á Xunta de Goberno da Deputación a favor das persoas aspirantes que considere máis idóneas e que acadasen a máxima puntuación, indicando as suplentes para os casos de renuncia, incumprimento de obrigas, incapacidade sobrevida ou calquera outra causa que implique a perda da condición de persoa bolseira. Contra este acordo poderase interpoñer un recurso potestativo de reposición, en conformidade co previsto nos artigos 116 e 117 da LRXAP/PAC, ou, directamente, un recurso contencioso-administrativo, no prazo de dous meses, contados desde o día seguinte ao da notificación da Resolución, en conformidade coa Lei 29/1998, de 13 de xullo, reguladora da xurisdición contencioso-administrativa. Establécense as seguintes condicións xerais: As bolsas terán unha duración dun ano, contado desde a data na que as persoas adxudicatarias comecen o seu labor na Estación Fitopatolóxica Areeiro, e poderán prorrogarse por períodos anuais, á vista do informe favorable da persoa responsable do Servizo e por acordo da Xunta de Goberno, ata un máximo de catro anos 1. Antes de que transcorran os últimos quince días do quinto mes do período de duración da bolsa a persoa beneficiaria estará obrigada a presentarlle á persoa titora unha memoria sobre o conxunto dos traballos realizados, especificando os obxectivos conseguidos, a metodoloxía empregada e os principais resultados dos estudos practicados. A persoa titora emitirá un informe de avaliación e proposta de prórroga, se procede, do que dará traslado xunto coa memoria para a súa tramitación, cun mes de antelación á data prevista de finalización, ao Servizo de Recursos Humanos e Formación.2. A Xunta de Goberno, previo informe da xefa do Servizo de Recursos Humanos e Formación, resolverá esta solicitude, tendo en conta a dispoñibilidade orzamentaria e o aproveitamento demostrado pola persoa bolseira. En calquera momento a Xunta de Goberno poderá, por proposta do xefe do Servizo da Estación Fitopatolóxica Areeiro e mediante unha resolución motivada, revogarlle a bolsa á persoa adxudicataria que non cumpra debidamente as condicións esixidas nestas bases ou as normas xerais de funcionamento do Servizo, aténdose ao establecido no artigo 36 e nos seguintes da LXS, e suspendendo o aboamento da bolsa. Neste sentido daranse por finalizada as prácticas da persoa bolseira cando concorran algunha das seguintes causas: De concorrer algunha das causas previstas no artigo 37 da LXS poderá esixirse o reintegro total cando a persoa beneficiaria incumpra as condicións impostas para a concesión e a execución da bolsa. En caso de enfermidade ou accidente a persoa bolseira percibirá a prestación correspondente da Seguridade Social. En tal caso, a Deputación non complementará ningunha cantidade adicional á citada prestación. Esta situación non ocasionará a finalización das prácticas, salvo que a ausencia exceda os 30 días nos casos de enfermidade ou accidente e de seis semanas no caso de maternidade. No suposto de que se supere este prazo a institución provincial poderá dar por concluída a práctica laboral do bolseiro. No caso de que a persoa bolseira renuncie antes da finalización do período de prácticas deberá informar a súa titora ou titor e presentar no Rexistro xeral do organismo provincial a correspondente solicitude, dirixida ao Servizo de Recursos Humanos e Formación, cunha antelación mínima de quince días á data da baixa. Nesta situación o Servizo da Estación Fitopatolóxica Areeiro poderá solicitar que se cubra a bolsa que queda vacante polo tempo restante cunha candidatura suplente, segundo a orde de puntuación obtida no proceso de selección. Son obrigas da persoa bolseira as seguintes: Son dereitos da persoa bolseira os seguintes: As persoas beneficiarias destas bolsas estarán sometidos ás responsabilidades e ao réxime sancionador que, sobre infraccións administrativas en materia de subvencións, establecen os artigos do 52 ó 69 da LXS. Transcorridos tres meses desde o final do proceso selectivo a documentación presentada, excepto a instancia, destruirase, polo que se lles recomenda á persoa interesada que a retire no prazo referido. A convocatoria, a selección do bolseiros e a realización dos traballos que dan dereito á bolsa cinguirase ó previsto nestas bases, na LXS e na LRXAP/PAC. Pontevedra, a 9 de maio de 2016.—O Deputado Delegado, Carlos López Font.—O Secretario, Carlos Cuadrado Romay.